Diari Oficial de la Generalitat Valenciana


Sumari del DOGV 8121, del 06-09-2017 (2017/7743)

RESOLUCIÓ de 30 d'agost de 2017, de la Direcció General de Formació Professional i Ensenyaments de Règim Especial, per la qual s'autoritza la impartició de l'assignatura optativa de disseny propi d'Introducció a la Pedagogia Musical, a partir del curs acadèmic 2017-2018, en el Conservatori Professional de Música Mestre Tàrrega de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8121

Data del DOGV
:   06-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7743


Data del document
:   30-08-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 30 d'agost de 2017, de la Direcció General de Formació Professional i Ensenyaments de Règim Especial, per la qual s'autoritza la impartició de l'assignatura optativa de disseny propi d'Introducció a la Pedagogia Musical, a partir del curs acadèmic 2017-2018, en el Conservatori Professional de Música Mestre Tàrrega de Castelló. [2017/7743]  
El Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments a la Comunitat Valenciana (DOCV 5606, 25.09.2007), estableix en l'article 8 l'oferta obligatòria de les assignatures optatives: Complement Coral, Complement Pianístic, Creativitat i Música, Cultura Audiovisual, Estètica de la Música, Fonaments d'Informàtica Musical i Edició de Partitures i Fonaments de Composició. Igualment, determina la possibilitat que els centres docents puguen proposar l'ampliació d'aquesta optativitat a altres assignatures, de manera que, amb això, se singularitze la seua oferta educativa establint itineraris formatius d'acord amb el projecte educatiu del centre i amb els interessos, motivacions i necessitats de l'alumnat que culminarà els ensenyaments professionals de música.  
A fi de possibilitar aquests objectius, es va dictar l'Ordre 28/2011, de 10 de maig, de la Conselleria d'Educació, per la qual es regula l'admissió, l'accés i la matrícula, així com els aspectes d'ordenació general, per a l'alumnat que curse els ensenyaments elementals i professionals de Música i Dansa a la Comunitat Valenciana (DOCV 6522, 17.05.2011) i en el títol VI, «Assignatures optatives en els ensenyaments professionals de música i dansa» (articles 39, 41, 42 i 43), es fixen les condicions acadèmiques per a la impartició d'aquestes assignatures optatives de disseny propi així com el procediment per a la seua autorització, entre les quals es confereix a la direcció general competent en ordenació acadèmica dels esmentats ensenyaments la competència per a resoldre les sol·licituds presentades conforme a la dita norma. Així mateix, des de l'Administració es va dictar l'Ordre 49/2015, de 14 de maig, de la Conselleria d'Educació, Cultura i Esport, per la qual es modifiquen aspectes de l'Ordre 28/2011, de 10 de maig, de la Conselleria d'Educació, per la qual es regula l'admissió l'accés i la matrícula, així com els aspectes d'ordenació general, per a l'alumnat que curse els ensenyaments elementals i professionals de Música i Dansa a la Comunitat Valenciana (article 17, que modifica l'article 40, i article 18, que afig un nou apartat 6 a l'article 43 de l'Ordre 28/2011, de 10 de maig).  
Correspon, per tant, procedir en conseqüència i en virtut de la competència que em confereix l'article 43.5 de l'esmentada Ordre 28/2011, de 10 de maig, així com el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
S'autoritza el centre que figura en l'annex únic d'aquesta resolució perquè, a partir del curs 2017-2018, puga impartir l'assignatura optativa de disseny propi que allí s'expressa.  
  
Segon  
L'autorització s'entendrà en tot moment condicionada al compliment de les condicions i requisits que estableix el capítol únic del títol VI, «Assignatures optatives en els ensenyaments professionals de música i de dansa», de l'Ordre 28/2011, de 10 de maig, de la Conselleria d'Educació, així com en l'Ordre 49/2015, de 14 de maig, anteriorment citada.  
  
Tercer  
La Direcció Territorial d'Educació de Castelló, per mitjà de la concurrència oportuna del Servei d'Inspecció d'Educació, recolzarà la implantació d'aquest ensenyament i verificarà que s'ajusta a les normes que el regulen.  
  
Quart  
L'autorització concedida en aquesta resolució s'incorporarà al Registre de Centres Docents de la Comunitat Valenciana.  
  
València, 30 d'agost de 2017.- La directora general de Formació Professional i Ensenyaments de Règim Especial: Marina Sánchez Costas.  
  
  
  
ANNEX ÚNIC  
  
Centre docent: Conservatori Professional de Música Mestre Tàrrega de Castelló. Codi: 95050533.  
  
Assignatures optatives autoritzades per als cursos cinqué i sisé d'ensenyaments professionals de Música:  
- Introducció a la Pedagogia Musical